எம்மா ரதுகானு

எம்மா ரதுகானு (Emma Raducanu; பிறப்பு: 13 நவம்பர் 2002) பிரித்தானியத் தென்னிசு வீராங்கனை ஆவார். இவர் 2021 அமெரிக்க ஓப்பன் கோப்பையை வென்றுள்ளார். உலக அளவில் பெண்கள் ஒற்றையர் தரவரிசையில் 23 வது இடத்தையும், பிரித்தானியாவில் 1-வது இடத்தையும் 2021 செப்டம்பர் 11 இல் கைப்பற்றினார்.

உலகத் தர வரிசையில் 338 ஆவதாக இருந்து, முதல் தடவையாக பெருவெற்றித் தொடரில் 2021 விம்பிள்டன் போட்டியில் நான்காவதாக வந்தார். இதன் மூலம் 2021 அமெரிக்க ஓப்பன் போட்டியில் பங்கேற்க வாய்ப்புக் கிடைத்தது. 2021 அமெரிக்க ஓப்பன் போட்டியில் இறுதிச் சுற்றில் கனடாவின் லைலா பெர்னாண்டசை 6–4, 6–3 என்ற நேர்க்கணக்கில் வெற்றி பெற்று, 1977 இல் வெற்றி பெற்ற வெர்ஜினியா வேடிற்குப் பின்னர் முதலாவது பிரித்தானியப் பெண்ணாக பெருவெற்றித் தொடர் ஒன்றில் கோப்பையை வென்று சாதனை படைத்தார். அத்துடன் மரியா சரப்போவாவின் 2004 சாதனையை முறியடித்து, உலகிலேயே மிக இளம் வயதில் பெருவெற்றித் தொடரை வென்ற வீராங்கனை என்ற சாதனையையும், செரீனா வில்லியம்சின் 2014 சாதனையை முறியடித்து ஒரு செட் கூட விட்டுக் கொடுக்காமல், அமெரிக்க ஒப்பன் தொடரை வென்ற இளம் வயது வீராங்கனை என்ற சாதனையையும் இவர் ஏற்படுத்தினார்.

வாழ்க்கைக் குறிப்பு
எம்மா ரதுகானு கனடா, தொராண்டோ நகரில் பிறந்தார். இவரின் தந்தை இயன் உருமேனியாவையும், தாயார் ரெனீ சீனாவையும் சேர்ந்தவர்கள். இரண்டு வயதிலேயே குடும்பத்தினருடன் இங்கிலாந்தில் குடியேறினார். இலண்டனில் வளர்ந்த ரதுகானு, பாலே, குதிரையேற்றம், நீச்சல், கூடைப்பந்து, போன்ற பல விளையாட்டுகளைப் பயில ஆரம்பித்து, இறுதியில் புரோம்லி தென்னிசுக் கழகத்தில் ஐந்தாவது அகவையில் தென்னிசில் பயிற்சி பெற ஆரம்பித்தார்.

 ஒற்றையர் ஆட்டம் 
 பெருவெற்றித் தொடர் இறுதி 
முடிவுஆண்டுசுற்றுதரைஎதிராளிபுள்ளிகள்வெற்றி2021அமெரிக்க ஓப்பன்கடின லைலா பெர்னாண்டசு6–4, 6–3

 மேற்கோள்கள் 

 வெளி இணைப்புகள் 



பகுப்பு:2002 பிறப்புகள்
பகுப்பு:வாழும் மக்கள்
பகுப்பு:கனடிய தென்னிசு ஆட்டக்காரர்கள்
பகுப்பு:பெண் டென்னிசுக்காரர்கள்
பகுப்பு:பிரித்தானிய டென்னிசு வீரர்கள்